1. ΝΟΜΟΘΕΤ. ΔΙΑΤΑΓΜΑ της 20/22 Ιουν. 1923 Περί των προσόντων των απαιτουμένων δια την θέσιν του γενικού γραμματέως του υπουργείου της Δικαιοσύνης. Άρθρον μόνον.-Γενικός γραμματεύς του υπουργείου της Δικαιοσύνης δύναται να διορισθή ανώτερος δικαστικός λειτουργός έχων τουλάχιστον τον βαθμόν εφέτου ή αντεισαγγελέως εφετών, θεωρείται δ' ούτος δι' όλον τον χρόνον, καθ' ον κατέχει την θέσιν ταύτην, εν κανονική αδεία απουσίας από της θέσεώς του και λαμβάνει τας αποδοχάς αυτής, εφ' όσον αυταί είναι ανώτεραι των αποδοχών του γενικού γραμματέως. 